FN วิ่งไม่หยุด 4 วันติด! บวกต่ออีกกว่า 5% โบรกฯ ชี้สัญญาณเทคนิคขาขึ้น
FN วิ่งไม่หยุด 4 วันติด! บวกต่ออีกกว่า 5% ล่าสุด ณ เวลา 10.29 น. อยู่ที่ 5.80 บาท บวก 0.30 บาท หรือ 5.45% สูงสุดที่ 5.85 บาท ต่ำสุดที่ 5.60 บาท ด้วยมูลค่าซื้อขาย 51.24 ล้านบาท ด้าน โบรกฯ ชี้สัญญาณเทคนิคขาขึ้น ให้แนวรับ 5.25 บาท แนวต้าน 6.50 บาท Stop Loss เมื่อหลุด 5.20 บาท
27 ต.ค. 2560

ผู้สื่อข่าวรายงานว่า ราคาหุ้นบริษัท เอฟเอ็น แฟคตอรี่ เอ๊าท์เลท จำกัด (มหาชน) หรือ FN ล่าสุด ณ เวลา 10.29 น. อยู่ที่ 5.80 บาท บวก 0.30 บาท หรือ 5.45% สูงสุดที่ 5.85 บาท ต่ำสุดที่ 5.60 บาท ด้วยมูลค่าซื้อขาย 51.24 ล้านบาท ขณะที่ดัชนีตลาดหุ้นไทยโดยรวมบวก 0.33%

ทั้งนี้ราคาหุ้น FN ปรับตัวขึ้นต่อเนื่องเป็นวันที่ 4 นับตั้งแต่ราคาหุ้นอยู่ที่ระดับ 4.98 บาท เมื่อวันที่ 19 ต.ค.60
ด้าน บล.เออีซี ระบุในบทวิเคราะห์ แนะนำซื้อ FN ให้แนวรับ 5.25 บาท แนวต้าน 6.50 บาท Stop Loss เมื่อหลุด 5.20 บาท โดยกราฟ FN (week) มีโครงสร้างแบบ หัวและไหล่ โดยด้านไหล่ขวามีแนวต้านระหว่าง 6.50-7.00 บาท ทั้งนี้ Stochastic เกิดสัญญาณซื้อสนับสนุนการปรับตัวขึ้นนี้
ส่วน บล.บัวหลวง ระบุในบทวิเคราะห์ แนะนำ “ถือ” FN โดยมองว่าการฟื้นตัวของ FN จะดีกว่าที่คาดการณ์ไว้ เนื่องจากยอดขายและอัตรากำไรขั้นต้นที่ดีกว่าที่ได้ประเมินไว้ เพื่อเป็นการสะท้อนยอดขายและอัตรากำไรขั้นต้นที่ดีขึ้น จึงได้ปรับเพิ่มคาดการณ์กำไร ณ ปี 2560-2561 ขึ้น 6% และ 5% ตามลำดับ
อย่างไรก็ตาม แม้จะปรับเพิ่มคาดการณ์กำไรขึ้นแล้วแต่ดูเหมือนว่าอัพไซด์ราคาหุ้นมีจำกัด เนื่องจากกำไรได้สะท้อนในราคาหุ้นเรียบร้อยแล้ว ดังนั้นเรายังคงคำแนะนำที่ “ถือ”